ตั้งครรภ์ได้5เดือนแล้วค่ะ เจ็บท้องน้อยด้านขวาแบบจี๊ดๆ ตกขาวมีกลิ่น เป็นเพราะอะไรคะ แล้วมีอันตรายหรือป่าว หรือเป็นปกติของคนท้อง
สวัสดีค่ะ อาการปวดท้องน้อยด้านขวาแบบจี๊ดๆ หากปวดเป็นพักๆ และไม่รุนแรง ก็ไม่น่าอันตรายอะไร แนะนำให้สังเกตอาการไปก่อน โดยอาการปวดท้องในช่วงกลางๆ ของการตั้งครรภ์ อาจเกิดจากการขยายตัวของมดลูก หรือหากมีเพศสัมพันธ์ ก็อาจกระตุ้นให้เกิดการปวดได้ หรืออาจไม่ได้มีสาเหตุมาจากการตั้งครรภ์ก็ได้ เช่น อาจเกิดจาก- ลำไส้อักเสบติดเชื้อเฉียบพลัน ซึ่งจะมีอาการคลื่นไส้ อาเจียน ท้องเสียตามมาร่วมด้วย- มีท้องผูก- กล้ามเนื้อหน้าท้องอักเสบจากการทำงานหนัก ทำงานผิดท่าทางส่วนการมีตกขาว หากมีกลิ่นเหม็นผิดปกติ อาจเกิดจากมีการติดเชื้อในช่องคลอด เช่น การอักเสบติดเชื้อแบคทีเรียในช่องคลอด เป็นต้นแต่หากอาการปวดท้องน้อยเป็นมากขึ้น ปวดต่อเนื่อง และยังคงมีตกขาวมีกลิ่นเหม็นหรือมีปริมาณมาก อาจเกิดจากมีการอักเสบติดเชื้อในมดลูกร่วมด้วย แนะนำควรรีบไปพบสูติ-นรีแพทย์ค่ะ และในช่วงนี้ ก็ควรงดการมีเพศสัมพันธ์ไปก่อนค่ะ